CELEX: 32012R0086
Language: sk
Date: 2012-02-01 00:00:00
Title: Vykonávacie nariadenie Komisie (EÚ) č. 86/2012 z  1. februára 2012 , ktorým sa mení a dopĺňa príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu týkajúce sa látky lasalocid  Text s významom pre EHP

2.2.2012   
            
            
               SK
            
            
               Úradný vestník Európskej únie
            
            
               L 30/6
            
         VYKONÁVACIE NARIADENIE KOMISIE (EÚ) č. 86/2012
   z 1. februára 2012,
   ktorým sa mení a dopĺňa príloha k nariadeniu (EÚ) č. 37/2010 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu týkajúce sa látky lasalocid
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky sformulované Výborom pre lieky na veterinárne použitie,
   keďže:
   
               (1)
            
            
               Maximálny limit rezíduí („MRL“) farmakologicky účinných látok určených na použitie vo veterinárnych liekoch pre zvieratá chované na produkciu potravín alebo v biocídnych výrobkoch používaných pri chove hospodárskych zvierat v Únii by sa mal stanoviť v súlade s nariadením (ES) č. 470/2009.
            
         
               (2)
            
            
               Farmakologicky účinné látky a ich klasifikácia, pokiaľ ide o maximálne limity rezíduí v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (2).
            
         
               (3)
            
            
               Lasalocid je v súčasnosti zahrnutý do tabuľky 1 v prílohe k nariadeniu (EÚ) č. 37/2010 ako povolená látka pre hydinu, pokiaľ ide o svalovinu, kožu a tuk, pečeň, obličky a vajcia.
            
         
               (4)
            
            
               Európskej agentúre pre lieky bola predložená žiadosť o rozšírenie existujúceho zápisu o hovädzí dobytok.
            
         
               (5)
            
            
               Výbor pre lieky na veterinárne použitie odporučil rozšírenie uvedeného zápisu o hovädzí dobytok, pokiaľ ide o svalovinu, tuk, pečeň a obličky, s výnimkou zvierat produkujúcich mlieko určené na ľudskú spotrebu.
            
         
               (6)
            
            
               Zápis pre lasalocid v tabuľke 1 v prílohe k nariadeniu (EÚ) č. 37/2010 by sa preto mal zmeniť a doplniť tak, aby zahrnul hovädzí dobytok.
            
         
               (7)
            
            
               Je vhodné stanoviť primerané obdobie, počas ktorého by príslušné zainteresované subjekty mohli prijať opatrenia, ktoré môžu byť potrebné na dodržanie nových MRL.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení a dopĺňa podľa prílohy k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 2. apríla 2012.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 1. februára 2012
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 152, 16.6.2009, s. 11.
   
      (2)  Ú. v. EÚ L 15, 20.1.2010, s. 1.
   
      PRÍLOHA
      Zápis týkajúci sa lasalocidu v tabuľke 1 v prílohe k nariadeniu (EÚ) č. 37/2010 sa nahrádza takto:
      
         
                     Farmakologicky účinná látka
                  
                  
                     Markerové rezíduá
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
                  
                     Iné ustanovenia [podľa článku 14 ods. 7 nariadenia (ES) č. 470/2009]
                  
                  
                     Terapeutická klasifikácia
                  
               
                     „Lasalocid
                  
                  
                     lasalocid A
                  
                  
                     hydina
                  
                  
                     20 μg/kg
                  
                  
                     svalovina
                  
                  
                     ŽIADNE
                  
                  
                     antiinfekčné látky/antibiotiká“
                  
               
                     100 μg/kg
                  
                  
                     koža a tuk
                  
               
                     100 μg/kg
                  
                  
                     pečeň
                  
               
                     50 μg/kg
                  
                  
                     obličky
                  
               
                     150 μg/kg
                  
                  
                     vajcia
                  
               
                     hovädzí dobytok
                  
                  
                     10 μg/kg
                  
                  
                     svalovina
                  
                  
                     nepoužívať v prípade zvierat používaných na produkciu mlieka na ľudskú spotrebu
                  
               
                     20 μg/kg
                  
                  
                     tuk
                  
               
                     100 μg/kg
                  
                  
                     pečeň
                  
               
                     20 μg/kg
                  
                  
                     obličky